Sputnik акорреспондент Бадраҟ Аҩӡба арадиоефир аҿы еиҭеиҳәеит иахьа Аԥсны Жәлар Реизара аилатәара шымҩаԥысыз атәы.
Аицҽазыҟаҵарақәа ирылагаанӡа аԥшыхәратә ротақәа рлахәылацәа аӡәаӡәалатәи аҽазыҟаҵарақәа ирхысит.
Аԥсны аҭагылазаашьа аҭышәныртәалара иазырхаз Жәлар Реизара ауааԥсыра рахь иҟанаҵаз ааԥхьара иаԥхьартә гәыԥҩык адепутатцәа изырымуз, уи ааԥхьара ахкьыԥхьаа ԥызжәаз рыуа дарбан уҳәа Апарламент аилатәараҿы еимаркыз Sputnik анҵамҭаҿы.
Ажьырныҳәа 22 рзы Ареспубликатә уаажәларратә еиҿкаара "Аруаа" аофис арҳәраан аӷьычцәа ирӡеит ҩ-компиутерк.
Акоррупциа аҿагыларазы Еиду Амилаҭқәа Реилазаара Аконвенциа 20-тәи ахәҭаҷ адкыларазы аԥшьгаратә гәыԥ аизара мҩаԥнагеит. Уи далахәын ажурналист Елеонора Коӷониаԥҳа. Арадио Sputnik Аԥсны аефир аҿы еиҭалҳәеит ари ахәҭаҷ азы лгәаанагара атәы.
Китаитәи амчрақәа ԥхынҷкәын 31 2019 шықәса рзы алаҳәара ҟарҵеит идырым ачымазарахк ахы цәырнагеит ақалақь Ухань аҿы ҳәа. Аҟазауаа ишьақәдыргылеит ачымазара цәырызгаз коронавирус ахк ҿыц - 2019-nCoV шакәу.
Аҟәа ақалақь ахада инапынҵақәа назыгӡо Кан Кәарҷиа Sputnik Аԥсны аинтервиу аҭо далацәажәеит ахадара аусбарҭа аусзуҩцәа аусура ишалаиргаз атәы.
Отаԥ ақыҭа ахада Владислав Џьопуа арадио Sputnik Аԥсны аефир аҿы еиҭеиҳәеит анхацәа ақәыџьмақәа рышьра шрылшаз, ԥхьаҟагьы урҭ реишәарыцаразы инарыгӡо аусмҩаԥгатәқәа ртәы.
Беслан Кәыҵниа Ашәарҭадаратә хеилак амаӡаныҟәгаҩ инапынҵақәа наигӡаларц азы Аусԥҟа инапы аҵаиҩит Аԥсны ахада инапынҵақәа назыгӡо Валери Бганба.
Ажьырныҳәа 21 рзы Урыстәыла Аминистрцәа реилазаара шьақәыргылан. Уи ԥхьатәара ицаанӡа иалаз Витали Мутко уажәы даларымҵаӡеит.
Афольклорист Есма Ҭодуаԥҳа арадио Sputnik Аԥсны аефир аҿы дазааҭгылоит аԥсуаа рыԥсҭазаараҟны аӡахәааӡара ҭыԥс иааннакылоз, уи иадҳәалоу аҳәамҭақәа ртәы.
Еиду амилаҭқәа реиҿкаара аконвенциа 20-тәи ахәҭаҷ адкылара иадгылоу аԥшьгаратә гәыԥ ауаажәларра ирԥылеит ажьырныҳәа 21 рзы. Аиԥылараҟынтәи ихадаз азгәаҭақәеи 20-тәи ахәҭаҷ алхрақәа рҟынӡа Апарламент иаднамкылар иҟалар зылшо ахҭысқәеи дырзааҭгылоит Елеонора Коӷониаԥҳа.
Нхыҵ Кавказтәи арегион хылаԥшра азҭоз аминистрра аусқәа Аекономикатә ҿиаразы аминистрра анапы ианҵоуп.
Амотохысратә аруаа ахысрақәа ихдыркәшеит арҟәшақәеи аибашьыга машьынақәа рекипажқәеи реинырратә ҽазыҟаҵарақәа.
Аԥсны Аԥсыӡааглыхыҩцәа рассоциациа азиндырҩы Ҭемыр Голанӡиа арадио Sputnik аефир аҟны еиҭеиҳәеит аԥсыӡааглыхыҩцәа русура шеиҿкаау, уадаҩрақәас ирԥыло атәы.
Аԥсны алхратә комиссиа Хада ахантәаҩы Ҭамаз Гогьиа атәыла ахада иалхразы азакәан агха-ԥхақәа дрылацәажәеит.
Аҽазыҟаҵарақәа зегьы мҩаԥысуан ҳаамҭазтәи арратә еимакқәа рԥышәа ахарахәара аҭаны.
Алхратә комиссиа хадаҟны иаԥҵоу Алингвисттә комиссиа ахантәаҩы ихаҭыԥуаҩ, Аԥсуаҭҵааратә институт анаукатә усзуҩ хада Валентин Коӷониа еиҭеиҳәеит аҳәынҭқарра ахадарахьы акандидатцәа абызшәазы аԥышәара шарҭо атәы.
Аԥсны алхратә комиссиа аӡбрала Аԥсны ахада иалхрақәа мҩаԥысраны иҟоуп 2020 шықәса хәажәкыра 22 рзы.
Амцарцәаҩцәа аамҭа мгакәа ирылдыршеит амца ааигәа-сигәа игылаз ахыбрақәа рахь анамышьҭра.